recursal/SuperWikiNEXT-32B huggingface dataset:
***மைக்கோபாக்டீரியம் இலெப்ரே*** (***Mycobacterium leprae***) அல்லது ஃகான்சனின் காக்கசு இசுப்பைரில்லி (**Hansen’s coccus spirilly**), என்பது வெப்பமண்டலப் பகுதிகளில் காணப்படும் தொழுநோயை உண்டாக்கும் பாக்டீரியம்.. தொழுநோய் ஃகான்சனின் நோய் (Hansen's disease) என்றும் அறியப்படுகின்றது. இந்த நுண்ணுயிரி மாறும் அளவும், காடியால் குலையாத நிறத்தன்மையும் கொண்ட வகையானது. மை.இலெப்ரே (*M. leprae*) நுண்ணுயிரானது உயிர்வளி தாங்கும் குச்சி வடிவ பாக்டீரியாக்கள். மைக்கோபாக்டீரியாவுக்கே உரித்தான மெழுகுபோன்ற பூச்சு கொண்டவை. அளவிலும் வடிவிலும் இவை காசநோய் (TB) நுண்ணுயிரி (மைக்கோபாக்டீரியம் தியூபர்குளோசிசு) போன்றதே. தடித்த மெழுகுபோன்ற பூச்சால், *மை. இலெப்ரே* வழக்கமாக ஏற்கும் கிராம் சாயம் (Gram stain) ஏற்காமல் கார்பல் ஃபூக்சின் சாயம் (carbol fuchsin) ஏற்கின்றது. வளர்ப்பூடகத்தில் முதிர்ச்சி அடைய பல கிழமைகள் ஆகின்றன. 

ஒளி நுண்ணோக்கிவழிக் கண்டால் மை. இலெப்ரே (*M. leprae*) பாக்டீரியா உருண்டை உருண்டையாகவோ பக்கம் பக்கமாகக் குச்சிகளாகவோ, ஏறத்தாழ 1 முதல் 8 மைக்குரோமீட்டர் நீளமும் (μm), 0.2-0.5 மைக்குரோமீட்டர் குறுக்களவும் கொண்ட குச்சிகளாகக் காணப்படுகின்றன.

இவ் நுண்ணுயிரியை நோர்வே மருத்துவர் கெரார்டு ஆர்மவுர் ஃகான்சன் (Gerhard Armauer Hansen) 1873 இ கண்டுபிடித்தார், இவர் அப்பொழுது தொழுநோய் உற்றவர்களின் தோல் கொப்புளங்களில் குறிப்பாகத் தேடிக்கொண்டிருந்தார். மாந்தர்களில் தொழுநோயை உண்டாக்கும் நுண்ணுயிரியாகக் கண்டுபிடிக்கப்பட்ட முதல் நுண்ணுயிரி இதுதான்
[*மெய்யறிதல் தேவை*]
இந்த நுண்ணுயிரியை செய்களச் சாலையில் செயற்கையான வளர்ப்பூடகத்தில் ஒருபொழுதும் வளர்க்க முடிந்ததில்லை. ஆனால் எலியின் கால் பாதத்திலும், அண்மையில் ஒன்பது-பட்டை நல்லங்கு (அர்மடில்லோ) என்னும் விலங்கிலும் வளர்க்க முடிந்தது, ஏனெனில் மாந்தர்கள் போலவே இவையும் தொழுநோய்க்கு உள்ளாகும். இந்த நுண்ணுயிரியை வளர்ப்பூடகத்தில் வளர்க்க இயலாமல் இருப்பதற்குக் காரணம் இந் நுண்ணுயிரிகளின் உயிர்வாழ்வுக்குத் தேவையான அடிப்படைப் பொருள்கள் (மரபணுக்கள் சில) பிற உயிர்களில் இருந்துதான் கிடைக்கின்றன. மைக்கோபாக்டீரிய வகையைச் சேர்ந்த இந்த நுண்ணுயிரியின் உயிரணுவைச் சூழ்ந்திருக்கும் படலத்தின் தனித்தன்மையாலும் மிக மிக மெதுவாகவே எண்ணிக்கைப் பெருக்கம் செய்வதாலும், இவற்றை அழிப்பது கடினமாக உள்ளது. 

மைக்கோபாக்டீரியாவுக்கேயான தனித்தன்மை வாய்ந்த இவற்றின் உயிரணுக்களை மூடியிருக்கும் படலத்தில் காணப்படும் மைக்கோலிக்குக் காடியால் (mycolic acid) இவற்றின் மேற்புறம் மெழுகுபோன்ற பூச்சு கொண்டிருக்கும்.

அடிக்குறிப்புகளும் மேற்கோள்களும்
--------------------------------

1. ↑  Ryan KJ, Ray CG (editors) (2004). *Sherris Medical Microbiology* (4th ). McGraw Hill. பக். 451–3. பன்னாட்டுத் தரப்புத்தக எண்:0-8385-8529-9.
2. 1 2  McMurray DN (1996). "Mycobacteria and Nocardia.". in Baron S. *et al.*, eds.. *Baron's Medical Microbiology* (4th ). University of Texas Medical Branch. பன்னாட்டுத் தரப்புத்தக எண்:0-9631172-1-1. .
3. ↑  Thomas Shinnick, The Prokaryotes பரணிடப்பட்டது 2019-09-12 at the வந்தவழி இயந்திரம் 2006, PART B, 1, 934-944, எஆசு:10.1007/0-387-30743-5\_35
4. ↑  Hansen GHA (1874). "Undersøgelser Angående Spedalskhedens Årsager (Investigations concerning the etiology of leprosy)" (in Norwegian). *Norsk Mag. Laegervidenskaben* **4**: 1–88.
5. ↑  Irgens L (2002). "The discovery of the leprosy bacillus". *Tidsskr nor Laegeforen* **122** (7): 708–9. பப்மெட்:11998735.
**அன்றாட வாழ்வின் வரலாறு** (*Alltagsgeschichte*, *History of everyday life*) என்பது 1980களில் குறிப்பாக செருமானிய வரலாற்றாசிரியர்கள் மத்தியில் அதிகமாக இருந்த அறிவியல் வளர்ச்சியின் ஒரு வடிவமாகும். இது செருமானிய வரலாற்று அறிஞர்களான ஆல்ஃப் லூட்கி, ஆன்சு மெடிக் ஆகியோரால் நிறுவப்பட்டது.

இந்தச் சொல் இடாய்ச்சு மொழியிலிருந்து வந்தது. "ஆல்ட்டாக்" என்பதன் பொருள் *அன்றாட வாழ்க்கை* என்பதைக் குறிக்கும். இதனால் இது அன்றாட வரலாறு என மொழிபெயர்க்கப்பட்டுள்ளது. ஆல்ட்டாஜெஸ்சிட்டி என்பதன் முழுமையான பொருள், "கீழிருந்து வரலாறு" என்ற பரந்த மார்க்சிய வரலாற்றுப் பள்ளி பகுதியாகக் கருதப்படலாம்.

ஆல்ட்டாஜெஸ்சிட்டி என்பதன் குறிக்கோள், சமூகத்தில் சாதாரண மக்களின் நாளாந்த அனுபவங்கள் மற்றும் அச்சமூகத்தில் ஏற்படும் பரந்த சமூக, அரசியல் மாற்றங்களுக்கிடையேயான இணைப்புகளைக் கண்டுபிடிப்பதாகும். இதனை மேற்கொள்ள மிகப்பெரும் பரந்த முயற்சி தேவைப்படுவதால், சிறிய அளவிலான வரலாற்றுத் தொடர்புகள் மூலம் இது மேற்கொள்ளப்படலாம். இதனால் இது நுண்வரலாற்றின் ஒரு வடிவமாகிறது.

வெளியீடுகள்
-----------

* *The History of Everyday Life* by German historian Alf Lüdtke

மேற்கோள்கள்
-----------

1. ↑  Lüdtke, Alf (2003). "Alltagsgeschichte – ein Bericht von unterwegs". *Historische Anthropologie* **11** (2): 278–295. doi:10.7788/ha.2003.11.2.278. பன்னாட்டுத் தர தொடர் எண்:2194-4032. .
2. ↑  Crew, David F. (1989). "Alltagsgeschichte: A New Social History "From Below"?" (in en). *Central European History* **22** (3–4): 394–407. doi:10.1017/S0008938900020550. பன்னாட்டுத் தர தொடர் எண்:1569-1616.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி

 |
| மற்றவை | 
* Historical Dictionary of Switzerland

 |
***மைதிலி சங்கீதம்*** என்பது தெற்கு ஆசியாவின் மிகவும் பழமையான இசை வகைகளுள் ஒன்றாகும். இந்தியா மற்றும் நேபால் நாடுகளில் பிரிந்துள்ள மிதாலி பகுதியில் இச்சங்கீதம் தோன்றியது. மைதிலி சங்கீதம் துல்லியமாக எப்பொழுது தோன்றியது என்று கூற முடியாது, ஏனென்றால் இதன் வரலாறு மிக நீண்டுள்ளது. இதன் வயதைக் கணக்கிடும் போது மற்ற சங்கீதங்கள் இந்தியா மற்றும் நேபால் வளரவும் செழிக்கவும் உதவியிருந்திருக்கும். பொதுவாக மைதிலி சங்கீதம் பாரம்பரிய இசைக் கருவிகளைக் கொண்டு இசைக்கப்பட்டாலும், தற்பொழுது பலவிதமான நவீன இசைகருவிகளைப் பயன்படுத்தி தற்பொழுது நவீனமடைந்துள்ளது. இந்த இசை வகைக்கு சில முக்கியத்துவமான பங்களிப்பாளர்கள் மகா கவி வித்தியாபதி தாக்கூர், உதித் நாராயணன் சா, சாரதா சின்கா, பினித் தாக்கூர் மற்றும் இராம மண்டல். இப்பகுதியின் கிராமிய பாடல்கள் சாதாரண மனிதர்களின் பல்வேறு நிகழ்வுகளைக் கூறுகிறது.

மேற்கோள்கள்
-----------

1. ↑  "Maithili Music of India and Nepal : SAARC Secreteriat". *SAARC Music Department* (South Asian Association For Regional Cooperation) இம் மூலத்தில் இருந்து 12 மே 2016 அன்று. பரணிடப்பட்டது... பார்த்த நாள்: 26 August 2016.
தமிழ்நாடு அரசின் தலைமைச் செயலகத்தில் தமிழ் வளர்ச்சித் துறையின் பிரிவுகளில் ஒன்றாகத் **தலைமைச் செயலக மொழிபெயர்ப்புப் பிரிவு** இயங்கி வருகிறது.

பணிகள்
------

இந்த மொழிபெயர்ப்புப் பிரிவின் வழியாக நீதியரசர்கள் தலைமையில் அரசு அமைக்கும் விசாரணை ஆணைய அறிக்கைகள், அரசிதழில் வெளியிடப்படும் அறிவிக்கைகள், அரசாணைகள், சுற்றோட்டக் குறிப்புகள், அமைச்சரவைக் கூட்டத்திற்கான குறிப்புகள், காவலர் பதக்க மதிப்புரைகள், அமைச்சர்களின் உரைகள், கொள்கை விளக்கக் குறிப்புகள், மானியக் கோரிக்கைகள், துணை மதிப்பீடுகள், விதிகள், அந்நியச் செலாவணி மற்றும் கள்ளக் கடத்தல் பாதுகாப்பு முறைப்படுத்துதல் தடுப்பு நடவடிக்கைகள், பொதுத்துறையின் மந்தணக் கோப்புகள், பொது நிறுவனங்கள் குழு மற்றும் பொதுக் கணக்குக் குழுக்களின் அறிக்கைகள், ஊடகச் செய்திக் குறிப்புகள் ஆகியவை ஆங்கிலத்திலிருந்து தமிழில் மொழி பெயர்க்கப்படுகின்றன. 

மொழிபெயர்ப்புப் பிரிவு, மத்திய அரசிடமிருந்து இந்தியில் வரும் கடிதங்களை ஆங்கிலத்தில் மொழிபெயர்த்து அளிக்கிறது. ஆளுநரின் உரை, நிதியமைச்சரின் வரவு செலவுத் திட்ட உரை, வரவு செலவுத் திட்ட ஆவணங்கள் ஆகியவற்றின் மொழியாக்கப் பணிக்காக நிதித்துறைக்கும், அவ்வாறே, சட்டப்பேரவைக் கூட்டத்தொடரின் போது மொழிபெயர்ப்புப் பணிக்காகச் சட்டப்பேரவைச் செயலகத்திற்கும் அவ்வப்போது இப்பிரிவு அலுவலர்கள் அனுப்பி வைக்கப்படுகின்றனர்.
**வங்காளதேசத்தின் ஆசியச் சமூகம் (Asiatic Society of Bangladesh)** என்பது 1864 ஆம் ஆண்டின் சங்கங்களின் சட்டம் மற்றும் வங்காள தேச அரசாங்கத்தின் அரசு சாரா அமைப்பு விவகார பணியகத்தின் கீழ் பதிவுசெய்யப்பட்ட ஒரு அரசியல் மற்றும் இலாப நோக்கற்ற ஆராய்ச்சி அமைப்பாகும்.  இச்சமூகம் பல முஸ்லிம் தலைவர்களால் 1952 இல் டாக்காவில் **கிழக்கு பாக்கித்தானின் ஆசியச் சமூகமாக** நிறுவப்பட்டது. பின்னர்,1972 இல் மறுபெயரிடப்பட்டது. பாக்கித்தானின் புகழ்பெற்ற இசுலாமிய வரலாற்றாசிரியரும், தொலியல் ஆய்வாளருமான அகமது அசன் தானி இந்த சமூகத்தை நிறுவுவதில் முக்கிய பங்கு வகித்தார். அவருக்கு வங்காள மொழியியலாளர் முகமது சாகிதுல்லா உதவி செய்தார். பழைய டாக்காவில் உள்ள டாக்கா பல்கலைக்கழகத்தின் கர்சன் மாளிகையிலிருந்து நடந்து செல்லும் தூரத்தில் நிம்தாலியில் இந்த சமூகத்தின் அலுவலகம் உள்ளது.

வரலாறு
------

வங்காளதேசத்தின் ஆசியச் சமூகம், 1784 இல் சர் வில்லியம் ஜோன்ஸ் என்பவரால் நிறுவப்பட்ட ஆசியச் சமூகத்திலிருந்து அதன் தோற்றத்தைக் குறிக்கிறது  இந்தியப் பிரிவினைக்குப் பிறகு, ஆசியச் சமூகத்தின் சில அறிஞர்கள் கிழக்கு வங்காளத்தின் தலைநகரான டாக்காவுக்குச் சென்றனர்.  டாக்கா பல்கலைக்கழகத்தின் வரலாற்றுப் பேராசிரியரான அகமத் அசன் தானி, டாக்காவில் ஒரு ஆசிய சமூகத்தை நிறுவும் யோசனையை முன்மொழிந்தார். இது டாக்காவில் உள்ள அறிஞர்களால் பரவலாகப் பாராட்டப்பட்டது. 

அகமத் அசன் தானி, அபு முகமது அபிபுல்லா, அப்துல் கலீம், அப்துல் அமீது, இத்ரத் உசைன் சுபேரி, ஜே. எஸ். டர்னர், கான் பகதூர் அப்துர் ரகுமான் கான், முகம்மது சாகிதுல்லா, சையது மோசம் உசைன், சேராஜ் உசைன், சேராஜ் அக் , சையது முகம்மது தைபூர், மற்றும் டபிள்யு. எச். ஏ. சதானி ஆகியோரால் 1952 ஆம் ஆண்டு ஜனவரி 3 ஆம் தேதி பாக்கித்தானின் ஆசியச் சமூகம் நிறுவப்பட்டது.  கொல்கத்தாவில் உள்ள ஆசியச் சமூகத்தைப் போலவே அமைக்கப்பட்ட இச்சமூகம் இரண்டு வருட காலவரையறை கொண்ட 17 உறுப்பினர் நிர்வாகக் குழுவால் நிர்வகிக்கப்படுகிறது. 

செப்டம்பர் 2013 இல், வங்காளதேசத்தின் ஆசியச் சமூகம் வங்காளப்பீடியாவின் சிறு பதிப்பை வெளியிட்டது. 

டாக்கா பல்கலைக்கழகத்தில் இரண்டு பேராசிரியர்களின் பணிகளில் கருத்துத் திருட்டு இருப்பதற்கான ஆதாரங்கள் கிடைத்ததை அடுத்து, வங்காளதேசத்தின் ஆசியச் சமூகம் நவம்பர் 2020 இல் அவர்களின் மானியத்தை ரத்து செய்தது.

அருங்காட்சியகம்
---------------

ஆசியச் சமூகத்தின் பழங்காலப் பொருட்களின் அருங்காட்சியகம் பழைய டாக்காவில் அமைந்துள்ளது.

மேற்கோள்கள்
-----------

1. ↑  "About ASB" இம் மூலத்தில் இருந்து 2022-03-31 அன்று. பரணிடப்பட்டது.. .
2. 1 2 3 4 5 6   *Banglapedia: National Encyclopedia of Bangladesh*.
3. ↑  Syed Badrul Ahsan (30 September 2013). "Where knowledge is the goal …..". *The Daily Star*. .
4. ↑  Rahman, Asifur (2021-03-24). "Plagiarism found in work of two DU teachers" (in en). .
5. ↑  "Asiatic Society Heritage Museum open to all" (in en). 2019-01-04. .
***பார்டர்*** (*Borrder*) என்பது 2021 ஆண்டைய தமிழ் மொழி உளவுப்புனைவு படமாகும். இது அறிவழகன் வெங்கடாசலம் இயக்கத்தில் விஜய ராகவேந்திராவின் ஆல் இன் பிக்சர்ஸ் தயாரிப்பில் தயாரிக்கப்பட்டுள்ளது. அருண் விஜய், ரெஜினா கசாண்ட்ரா, ஸ்டெஃபி படேல் ஆகியோர் நடித்த இப்படம் தேசபக்தியைச் சுற்றி வருகிறது. இராணுவப் பின்னணியில் எடுக்கப்பட்ட இந்தப் படம் மேஜர் குல்தீப் சிங் சந்த்புரி லோங்கேவாலா சண்டையில் காடிய வீரதீரச் செயல்களை மையமாகக் கொண்டு தயாரிக்கப்பட்ட படம் ஆகும். இது சென்னை, தில்லி, ஆக்ரா போன்ற இடங்களில் படமாக்கப்பட்டது. 2021 நவம்பர் 19 அன்று திரையரங்குகளில் வெளியிட திட்டமிடப்பட்டது.

நடிகர்கள்
---------

* அரவிந்த் சந்திரசேகராக அருண் விஜய்
* அபர்ணாவாக ரெஜினா கசாண்ட்ரா
* அரவிந்தின் மனைவியாக ஸ்டெஃபி படேல்
* பகவதி பெருமாள்

தயாரிப்பு
---------

இப்படத்தில் அருண் விஜய், அறிமுக நாயகி ஸ்டெஃபி படேல் ஆகியோர் நடித்துள்ளனர். இது முதலில் 'ஜிந்தாபாத்' என்று பெயரிடப்பட்டது. ஆனால் பின்னர் தலைப்பு 'பார்டர்' என மாற்றப்பட்டது. நடிகர் அருண் விஜய், இயக்குனர் அறிவழகன் வெங்கடாசலம் ஆகியோர் 2017ஆம் ஆண்டு வெளியான குற்றம் 23 படத்திற்குப் பிறகு மீண்டும் பணியாற்றுகின்றனர். இறுதிக் கட்ட படபிடிப்பு திசம்பர் 2020இல் தொடங்கியது.

வெளியீடு
--------

படம் 19 நவம்பர் 2021 அன்று திரையரங்கில் வெளியிட திட்டமிடப்பட்டுள்ளது.

இசை
---

சாம் சி. எஸ். இசையமைத்துள்ள இப்படத்தின் பாடல் வரிகளை விவேகா எழுதியுள்ளார். திங்க் மியூசிக் மூலம் ஒலிச்சுவடு வெளியிடப்பட்டது.

சான்றுகள்
---------

1. ↑  "Borrder trailer: Arun Vijay, Regina Cassandra set up an action-thriller". 12 September 2021.. பார்த்த நாள்: 12 September 2021.
2. ↑  Palisetty (15 April 2021). "Arun Vijay's Borrder first look out, film to release in theatres".. பார்த்த நாள்: 12 September 2021.
3. ↑  "Arun Vijay-Arivazhagan film titled Borrder, first look out". 15 April 2021. .
4. ↑  "Arjun Vijay romances Stefy Patel in Borrder; new photos from the film surface online". *Times Now News*. 13 May 2021. .
5. ↑  "BREAKING: ARUN VIJAY’S NEXT ACTION FILM WITH DUAL HEROINE HAS A SEMMA UPDATE! DO NOT MISS!". *Behind Woods*. 30 November 2020. .
6. ↑  "Arun Vijay's Borrder to release on November 19". *Times of India*. 20 September 2021. .

வெளி இணைப்புகள்
---------------

* இணையதள திரைப்பட தரவுத்தளத்தில் *பார்டர்*
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Actinodura|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வரி பட்டைச்சிறகி** (*Streaked barwing*)(*ஆக்டினோடுரா சோலியே*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது சீனா மற்றும் வியட்நாமில் காணப்படுகிறது. இதன் இயற்கை வாழிவிடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மேற்கோள்கள்
-----------

1. ↑  BirdLife International (2012). "*Actinodura souliei*". *IUCN Red List of Threatened Species* **2012**.. பார்த்த நாள்: 26 November 2013. old-form url

* Collar, N. J. & Robson C. 2007. Family Timaliidae (Babblers) pp. 70 – 291 in; del Hoyo, J. Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2668229
* விக்கியினங்கள்: Actinodura souliei
* Avibase: 99A1540FDE07A76D
* BOLD: 118160
* ஈபேர்டு: strbar1
* GBIF: 2493106
* iNaturalist: 15471
* IRMNG: 10761927
* ITIS: 558439
* என்.சி.பி.ஐ: 181643
* Xeno-canto: Actinodura-souliei

 |
" **கோவிந்த ஜெய ஜெய** "என்பது ஒரு இந்திய பக்தி மந்திரம் அல்லது பாடல் ஆகும். இது அபய சரணாரவிந்த பக்திவேதாந்த சுவாமி பிரபுபாதாவால் நிறுவப்பட்ட கிருஷ்ண உணர்வு இயக்கத்திலும், மற்றும் பல்வேறு யோகா பள்ளிகளிலும், பொதுவாக இந்துக்களால் அடிக்கடி பாடப்படுகிறது. பிரபுபாதாவின் பக்தர்களான ராதா கிருஷ்ணா கோயில் (லண்டன்) ஜார்ஜ் ஹாரிசன் தயாரித்து 1971 இல் பீட்டில்ஸின் ஆப்பிள் ரெக்கார்ட் லேபிளில் வெளியிடப்பட்ட பாடல்களின் தொகுப்பிற்காக "**கோவிந்தா ஜெய் ஜெய்** "என்று முழக்கத்தை பதிவு செய்தனர். 1970 இல், இந்த பதிவு முதலில் பக்தர்களின் பக்கமாக, "கோவிந்தா "என்று வெளியிடப்பட்டது. 

1996 ஆம் ஆண்டில், ஆங்கில ராக் இசைக்குழுவான குல ஷேகர் "கோவிந்தா ஜெய ஜெய" பாடலைத் தழுவி அவர்களின் வெற்றிப் பாடலான "கோவிந்தா "வைப் பாடினர். இவர்களின் பாடல் முழுவதுமாக சமஸ்கிருதத்தில் பாடப்பட்ட ஒரே பிரித்தானிய வெற்றிப் பாடலாக அமைந்தது. 2016 இல் பேசிய குல ஷேகர் குழுவின் பிரதான பாடகர் அலோன்சா பெவன், "இங்கிலாந்தில் உள்ள ரேடியோ 1 இல் ஒரு பழங்கால இந்தியப் பாடலைப் பெறுவது மகிழ்ச்சி அளிக்கிறது" என்று கூறினார்.

கலவை
----

பாடலின் வரிகள் :
கோவிந்த ஜெய ஜெய

கோபால ஜெயஜெய

ராதா ரமண ஹரி

கோவிந்த ஜெயஜெய

நேரடி பொருள்:

கோவிந்தா ( கிருஷ்ணர்) வெற்றி வெற்றி

கோபாலா  (பசுக்களை காப்பவர் கிருஷ்ணர்)

வெற்றி வெற்றி

ராதா ரமணா (ராதையின் காதலன்)

ஹரி (கிருஷ்ணர்/விஷ்ணு)

கோவிந்தா வெற்றி வெற்றி 

பாடலின் பதிவுகள் பிரபுபாதா அவர்களாலும், விஷ்ணுஜன ஸ்வாமி, ஜெய் உத்தல், மகி அசகாவா, ஆலிஸ் கோல்ட்ரேன் மற்றும் டோனா டி லோரி ஆகியோராலும் செய்யப்பட்டுள்ளன.

மேற்கோள்கள்
-----------

1. ↑  "Kula Shaker 20th Anniversary of K". alberthallmanchester.com. .
**இங்சுகேப்பு** (*Inkscape*) என்பது ஒரு இலவச மற்றும் திற மூல மென்பொருள் ஆகும், இது திசையன் படங்களை உருவாக்க பயன்படுகிறது, இது விரித்திசையன் வரைகலை அதாவது (Scalable vector graphics) கோப்பினை முதன்மையாக பயன்படுத்துகிறது. பிற கோப்பு வகைகளை ஏற்றுதல் மற்றும் இறக்குதல் இந்த மின் பொருள் செய்ய முடியும். இந்த மென்பொருள் லினக்சு , விண்டோசு மற்றும் மாக் இயங்குதலங்களில் பதிவிறக்கம் செய்து பயன்படுத்தலாம்.

இங்சுகேப்பினால் பல திசையன் வடிவங்களை வரைய முடியும். (எ.கா. செவ்வகங்கள், நீள்வட்டங்கள், பலகோணங்கள், வளைவுகள், சுருள்கள், நட்சத்திரங்கள் மற்றும் 3D பெட்டிகள்) மற்றும் மென்பொருளில் உள்ள எழுத்து கருவி மூலம் எழுதலாம். இதுபோன்று இன்ஸ்கேபில் பல கருவிகள் உள்ளன.

வரலாறு
------

2003இல் சோடிபோடி மின் பொருளின் அடிப்படையிலே இன்ஸ்கிப் உருவாக்கப்பட்டது. சோடிபொடி மின்பொருள் என்பது ஒரு திற மூல மென்பொருளாகும், 1999 இல் உருவாக்கப்பட்டது இது *ராஃப் லெவியன் கில்* (குநோம் வரைகலை மின்பொருள்). குநோம் பயனர் இடைமுகம் (GNOME human interface) வடிவத்தை பயன்படுத்துதல் இன்ஸ்கிப் திட்டத்தின் முதன்மை குறிக்கோள்.

மேற்கோள்
--------

1. ↑  "Inkscape 1.3.2". .
2. ↑  "COPYING in Inkscape source". .
3. ↑  "Inkscape Features". .
4. ↑  "History of Inkscape, Vector Image Editor Software" (in en). 2019-04-23. .

விக்கிமீடியா பொதுவகத்தில்,  
 ***Screencasts of Inkscape***   
என்பதின் ஊடகங்கள் உள்ளன.
நன்னம்பிக்கை முனை (1888 வரைபடம்)
நன்னம்பிக்கை முனையில் 1855 இல் வெளியிடப்பட்ட ஒரு முக்கோண அஞ்சற்தலை
**நன்னம்பிக்கை முனை** (*Cape of Good Hope*) என்பது தென்னாபிரிக்காவின் தெற்குக் கரையோரமாகவுள்ள ஒரு கற்பாறைக் குடா (*headland*) ஆகும். 1488 இல் தூர கிழக்கு நாடுகளுடன் வணிகத் தொடர்புகளை வைத்திருப்பதற்கு இம்முனையைச் சுற்றி வருவது போர்த்துக்கீச மாலுமிகளுக்கு ஒரு தவிர்க்க முடியாத மைல்கல்லாக் இருந்தது. தெற்கு அத்திலாந்திக் பெருங்கடலின் ஒரு பெரும் முனையாக இது கருதப்படுகிறது.

புவியியல்
---------

நன்னம்பிக்கை முனை கேப் மூவலந்தீவின் தென்மேற்குக் கரையில் கேப் முனையில் இருந்து கிட்ட்டத்தட்ட 2.3 கிலோமீட்டர்கள் (1.4 மைல்) மேற்கே அமைந்துள்ளது. இம்முனையில் இருந்து 50 கிமீ வடக்கே அமைந்துள்ளது கேப் டவுன் நகரம்.

வரலாறு
------

ஐரோப்பியர்கள் இங்கு வருவதற்கு முன்னரே சீன, அராபிய, மற்றும் இந்திய மாலுமிகள் இம்முனைக்கு வந்து போயுள்ளதாகக் கருதப்படுகிறது. 1488 ஆம் ஆண்டுக்கு முன்னர் வரையப்பட உலகப் படங்கள் இதற்கு சான்றாகும்.

1488 இல் ஆப்பிரிக்காவை நோக்கிப் பயணம் செய்து கொண்டிருந்த பார்த்தலோமியோ டயஸ் என்ற போர்த்துக்கீச மாலுமி தனது கடல் பயணத்தில் ஒரு முனையில் புயலில் சிக்கியதால் அவரது இலக்கைத் தொடர முடியவில்லை. இதனால் அந்த இடத்துக்குப் "புயல் முனை' என்று பெயரிட்டனர். இந்தியாவை நோக்கிய பயணத்தை மேற்கொண்ட வாஸ்கொடகாமாவுக்கு இந்தப் 'புயல் முனை' தனது இலக்கை அடைவதற்கான புதிய நம்பிக்கையை கொடுத்ததன் காரணமாக இதற்கு *நன்னம்பிக்கை முனை* எனப் பெயரிட்டனர். அது இன்றும் அவ்வாறே அழைக்கப்படுகிறது.

நன்நம்பிக்கை முனை அமைவிடம்.

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***நன்னம்பிக்கை முனை***   
என்பதின் ஊடகங்கள் உள்ளன. 

* List of birds of the Cape of Good Hope Nature Reserve, with paragraph describing each species
* Cape of Good Hope, Panoramic view
* Cape of Good Hope is a map by John Arrowsmith in 1842
* Cape of Good Hope Tour
**சோகி**, **சோவி** அல்லது **சோழி** (*Cowry*) சிப்பிராய்டே குடும்ப பெருங்கடல் குடற்காலி மெல்லுடலிகளின் சிறியது முதல் பெரியது வரையிலான கடல் நத்தைகளின் பொதுப் பெயராகும். இது கௌரி எனவும் அழைக்கப்படுகிறது. சித்த மருத்துவத்தில் இது **பலகறை** என அழைக்கப்படுகிறது. பொதுவாக இவ்வகை நத்தைகளின் ஓட்டைக் குறிக்க மாத்திரம் சோகி எனும் சொல் புழக்கத்தில் உள்ளது. இவற்றின் ஓடு கிட்டத்தட்ட முட்டை வடிவில் அமைந்திருக்கும். ஆனாலும் அடிப்பாகம் தட்டையாக இருக்கும்.

பாவனை
-----

சோகி
சாதகம் கணிக்க, பல்லாங்குழி, தாயக் கட்டம் ஆகியவற்றிற்கு தொன்றுதொட்டுப் பயன்படுத்தப்பட்டுவரும் சோழிகளில் 190 இளங்களுக்கு மேல் உள்ளன. மான்சோழி, புலிச்சோழி, பல்சோழி, கரும்புள்ளிசோழி, ஒட்டகச்சோழி, ராவணன்சோழி எனப் பலவகையுன்டு.

சோகி ஓடுகள் பல நூற்றாண்டுகளாக ஆப்பிரிக்காவில் நாணயமாகப் பயன்படுத்தப்பட்டது. 1500 ஆம் ஆண்டுகளுக்குப் பின் இது பொதுவாக வந்தது. மேற்குலக நாடுகள் அடிமை வர்த்தகத்திற்கு பெரியளவு மாலைத்தீவுகள் சோகியை ஆப்பிரிக்காவில் பயன்படுத்தின.￼சித்த மருத்துவத்ததில் பற்பம் செய்ய பயன்படுத்தப்படுகிறது.

உசாத்துணை
---------

1. ↑  அறிவுப் பேழை கவிஞா் நஞ்சுண்டன் முதற்பதிப்பு ஜுலை 1999 கலா பதிப்பபகம்
2. ↑  Jan Hogendorn and Marion Johnson (1986). *The Shell Money of the Slave Trade*. கேம்பிரிட்ச்: கேம்பிறிட்ஜ் பல்கலைக்கழகப் பதிப்பகம். பன்னாட்டுத் தரப்புத்தக எண்:978-0-521-54110-7.. பார்த்த நாள்: 29 April 2015.

Search Wiktionary
விக்சனரியில் ***சோகி*** என்னும் சொல்லைப் பார்க்கவும்.

வெளி இணைப்புகள்
---------------

விக்கிமீடியா பொதுவகத்தில்,  
 ***Cowry money***   
என்பதின் ஊடகங்கள் உள்ளன. 

* Cowrie Genomic Database Project பரணிடப்பட்டது 2009-04-14 at the வந்தவழி இயந்திரம்
* Genus *Cypraea* on Animal Diversity Web பரணிடப்பட்டது 2006-05-27 at the வந்தவழி இயந்திரம்
* cowry.org – studying Hawaii's cowries பரணிடப்பட்டது 2016-03-03 at the வந்தவழி இயந்திரம்
* Beautifulcowries பரணிடப்பட்டது 2014-01-05 at the வந்தவழி இயந்திரம் – a gallery of images of cowries
* "Cowry". *கோலியரின் புதுக் கலைக்களஞ்சியம்*. (1921).
* "Cowry". *Encyclopedia Americana*. 1920.
**சப்னம் கனி லோன்** (Shabnam Gani Lone) இந்தியாவைச் சேர்ந்த ஓர் அரசியல்வாதியாவார். காசுமிரி பெண் ஆய்வாளராகவும் இந்திய உச்ச நீதிமன்றத்தில் வழக்கறிஞராகவும் இவர் அறியப்படுகிறார். 2002 ஆம் ஆண்டு சிறீநகரில் நடந்த பேரணியில் கொல்லப்பட்ட பிரிவினைவாத தலைவரான அப்துல் கனி லோன் இவரது தந்தையாவார்.

கல்வி மற்றும் தொழில்
--------------------

காசுமீர் பல்கலைக்கழகத்தில் சப்னம் கனி லோன் ஆங்கிலத்தில் பட்டப்படிப்பை முடித்தார், பின்னர் அலிகார் முசுலிம் பல்கலைக்கழகத்தில் சட்டப் படிப்பைத் தொடர்ந்தார். தில்லிக்கு செல்வதற்கு முன்னர் சம்மு மற்றும் காசுமீர் வழக்கறிஞர் சங்கத்தில் மூன்று வருடங்கள் வழக்கறிஞர் பயிற்சி பெற்றார். இவருடைய தந்தையின் படுகொலைக்குப் பிறகு. 2007 ஆம் ஆண்டில் அரசியலில் சேர்ந்தார். பொதுத் தேர்தலில், 2008 ஆம் ஆண்டு இவர் சுயேட்சை வேட்பாளராகப் போட்டியிட்டார். ஆனால் இத்தேர்தலில் குறைந்த வாக்கு வித்தியாசத்தில் தோல்வியடைந்தார்.

ஒரு செயல்பாட்டளராக இருந்ததால், சப்னம் சிறீநகரில் அடையாளம் தெரியாத துப்பாக்கிதாரிகளால் ஒரு பிணைக் கைதியாக வைக்கப்பட்டார், மேலும் சம்மு மற்றும் காசுமீர் அரசாங்கத்தால் தடாவின் கீழும் பதிவு செய்யப்பட்டார். 

இந்திய உச்ச நீதிமன்றத்தில் வழக்கறிஞராக இருந்த சப்னம் லோன், சம்மு காசுமீர் அமைச்சராக இருந்த சச்சத்து கனி லோனின் மூத்த சகோதரியும் ஆவார்.

விருதுகள்
---------

* சப்னம் கனி லோன், அமெரிக்க நூலகவியல் நிறுவனத்தால் ' வழங்கப்படும் மில்லினியத்தின் சிறந்த பெண்மணி' எனற விருது பெற்றுள்ளார்.

மேற்கோள்கள்
-----------

1. ↑  "Sibling rivalry: Farooq, Lone face stiff opposition from sisters". .
2. ↑  "Shabnam Lone". .
3. ↑  "The Tribune, Chandigarh, India – Main News". .
4. ↑  Urvashi Butalia. *Speaking Peace: Women's Voices from Kashmir*. Kali for Women. . Urvashi Butalia (2008). *Speaking Peace: Women's Voices from Kashmir*. Kali for Women. ISBN 978-8186706572.
**வல்லினம் மிகும் இடங்கள்** என்பது தமிழ் மொழியில் அடுத்தடுத்து இரண்டு சொற்கள் வரும்போது முதல் சொல்லின் (நிலைமொழி) இறுதியில் ஒரு வல்லின எழுத்துச் சேர்வதைக் குறிக்கும். ஒரு நிலைமொழியோடு வருமொழி க, ச, த, ப வருக்க எழுத்துகளில் தொடங்குஞ் சொல்லாக அமையும்பொழுது அவ்வல்லொற்று சிலவிடங்களில் மிகுந்தும் சிலவிடங்களில் மிகாமலும் வரும். இவற்றையறிந்து பயன்படுத்தாமையைச் சந்திப்பிழையெனக் கூறுவர்.<ref>தமிழ் மொழி கற்பித்தல் வளநூல்-முதலாம் ஆண்டு

வல்லெழுத்து மிகுமிடங்கள்
------------------------

* அ,இ,உ என்னும் சுட்டெழுத்துகளின் பின்னும் 'எ' என்னும் வினாவெழுத்தின் பின்னும் வரும் வல்லினம் மிகும்.

அக்கனி,
இப்பையன்,
......
எச்சிறுவன்?
* அந்த, இந்த, எந்த என்னும் சுட்டு, வினாத் திரிபுகளின் பின் வரும் வல்லினம் மிகும்.

அந்தக் கனி,
இந்தப் பையன்,
... ... ...
எந்தக் குதிரை?.
* அப்படி,இப்படி, எப்படி என்னும் சொற்களின் பின் வரும் வல்லினம் மிகும்.

அப்படிக் கற்றான்,
இப்படிச் சொன்னான்,
எப்படித் தருவான்.
* அங்கு, இங்கு, எங்கு என்னும் சொற்களின் பின் வரும் வல்லினம் மிகும்.

அங்குக் கண்டான்,
இங்குப் பெற்றான்.
எங்குச் சென்றனை?
* இனி, தனி, திரு என்னும் சொற்களின் பின் வரும் வல்லினம் மிகும்.

இனிச் செய்யலாம்,
தனித்தமிழ்,
திருச்செந்தூர்
திருக்குறள்

வேற்றுமைப் புணர்ச்சியில் வல்லினம் மிகும் இடங்கள்
------------------------------------------------

* இரண்டாம் வேற்றுமை விரியில் வல்லினம் மிகும்.

மயிலைக் கண்டேன்‌.
மலையைச் சார்ந்தேன்.
உணவைத் தந்தேன்.
குறளைப் படித்தேன்.
* நான்காம் வேற்றுமை விரியில் வல்லினம் மிகும்.

தந்தைக்குக் கொடுத்தான்
தாய்க்குச் சொன்னான்
தங்கைக்குத் தந்தான்
* நான்காம் வேற்றுமைத் தொகையில் முன்நின்ற சொல் (நிலைமொழி) அஃறிணைப் பெயராக இருந்தால் பின்வரும் வல்லினம் மிகும்.

குறிஞ்சித் தலைவன்
படைத்தளபதி.
கூலிப்படை.
* ஆறாம் வேற்றுமைத் தொகையில் நிலைமொழி அஃறிணைப்பெயராக இருப்பின் பின்வரும் வல்லினம் மிகும்.

நாய்க்குட்டி
புலித்தலை
நரிப்பல்
* ஏழாம் வேற்றுமைத் தொகையில் வல்லினம் மிகும்.

மனைப் பிறந்தாா்
சென்னைப் பல்கலைக்கழகம்.

அல்வழிப் புணர்ச்சியில் வல்லினம் மிகும் இடங்கள்
----------------------------------------------

* ஈறுகெட்ட எதிர்மறைப் பெயரெச்சத்தின்பின் வரும் வல்லினம் மிகும்.

ஓடாக்குதிரை,
கூடாச்சந்தை,
ஆடாத்தசை,
பாடாப் பாட்டு.
* பண்புத்தொகையில் வல்லினம் மிகும்.

இனிப்புப் பண்டம்,
வட்டப்பலகை,
வெள்ளைத்தாள்,
சிவப்புச்சட்டை.
* இரு பெயரொட்டுப் பண்புத்தொகையில் வல்லினம் மிகும்.

ஆவணித் திங்கள்,
சாரைப்பாம்பு,
உழவுத்தொழில்,
செவ்வாய்க்கிழமை.
* அரை,பாதி, எட்டு, பத்து என்னும் எண்ணுப் பெயர்ச்சொற்களின் பின் வரும் வல்லினம் மிகும்.

அரைக்காசு,
பாதிப்பணம்,
எட்டுத்தொகை,
பத்துப்பாட்டு.
* உவமைத்தொகையில் வல்லினம் மிகும்.

மலர்க்கை,
தாமரைப்பாதம்,
சங்குக்கழுத்து,
புலிப்பாய்ச்சல்.
* ஆய், போய் என்னும் வினையெச்சச் சொற்களின்பின் வரும் வல்லினம் மிகும்.

போய்க் கண்டேன்,
நன்றாய்ச் சொன்னாய்.
* இகர, அகர ஈற்று வினையெச்சங்களின் பின் வல்லினம் மிகும்.

தேடிப் பார்த்தேன்,
தேடப் போனேன்.
* ஆக, என என்று முடியும் வினையெச்சங்களின் முன் வல்லினம் மிகும்.

தருவதாகச் சொன்னான்,
பார்ப்பதாகக் கூறினாள்,
தாயெனக் கூறினார்,
படி எனக் கூறினார்.

மேற்கோள்கள்
-----------
Waterfall in அருணாச்சலப் பிரதேசம், இந்தியாவார்ப்புரு:SHORTDESC:Waterfall in அருணாச்சலப் பிரதேசம், இந்தியா
 நுரானாங் நீர்வீழ்ச்சி
**நுரானாங் அருவி** (*Nuranang Falls*) என்பது அருணாச்சலப் பிரதேசத்தில் உள்ள அருவிகளுள் ஒன்றாகும்.

அருவி
-----

போங் பாங் அருவி என்றும் அழைக்கப்படுகிறது. சுமார் 100 மீட்டர் உயரமுள்ள இந்த அருவி இந்தியாவின் அருணாச்சல பிரதேசத்தின் தவாங் மாவட்டத்தில் அமைந்துள்ளது. நுரானாங் அருவி இந்த பகுதியில் உள்ள மிகவும் கண்கவர் நீர்வீழ்ச்சிகளில் ஒன்றாகும். இருப்பினும் இந்த அருவி குறித்த தகவல்கள் பல சுற்றுலாப் பயணிகள் அறிந்திருக்கவில்லை. இது டவாங் மற்றும் பொம்டிலா நகரினை இணைக்கும் சாலையில் ஜாங் நகரத்திலிருந்து சுமார் 2 கிலோமீட்டர் தொலைவில் உள்ளது. எனவே இது ஜாங் அருவி என்றும் அழைக்கப்படுகிறது. இந்த அருவியின் அடிப்பகுதியில் சிறிய நீர் மின் ஆற்றல் நிலையம் உள்ளது. இங்கு உள்ளூர் பயன்பாட்டிற்கு மின்சாரம் தயாரிக்கப்படுகிறது.
**நூரானாங் ஆறு** செலா கணவாயின் வடக்கு சரிவுகளிலிருந்து உருவாகிறது. நீர்வீழ்ச்சியின் கீழே இது தவாங் ஆற்றில் விழுகிறது.

வரலாறு
------

புராண கருத்தின் படி, நுரானாங் ஆறு மற்றும் நுரானாங் நீர்வீழ்ச்சிகள் 1962 சீன-இந்தியப் போரில் சிப்பாய், ரைபிள்மேன் ஜஸ்வந்த் சிங் ராவத், மகா வீர் சக்ரா (மரணத்திற்குப் பின்) உதவிய நூரா என்ற உள்ளூர் மோன்பா பழங்குடி பெண்ணின் பெயரால் பெயரிடப்பட்டன. பின்னர் சீனப் படைகள் இப்பகுதியினைக் கைப்பற்றியது. ஆனால் ஜஸ்வந்தின் வீரம் உண்மையான சூழ்நிலையினை விட மிகவும் புத்திசாலித்தனமானவை. எனவே 1962ஆம் ஆண்டுக்கு முன்னரே நூரானாங் என்ற பெயர் வழங்கப்பட்டிருக்கலாம் என்ற கருத்தும் நிலவுகிறது.

திரைப்படத்தில்
--------------

பாலிவுட் நடிகை மாதுரி தீட்சித் நடித்து 1997-ல் திரைப்படமாக்கப்பட்ட கோய்லா திரைப்படப் பாடலான *தன்ஹாய் தன்ஹாய் தன்ஹாய்* பாடல் சாங்கெசுடர் ஏரியில் படமாக்கப்பட்டதன் மூலம் இப்பகுதி நன்கு வெளி உலகுக்குத் தெரியவந்தது. இதனைத் தொடர்ந்து 2000ஆம் ஆண்டில் இரண்டாவதாக ஹியா தியா நியாவில் "மிதா மிதா" என்ற பாடல் படமாக்கப்பட்டது.

மேற்கோள்கள்
-----------

1. ↑  "Nuranang Falls (Tawang) - 2021 What to Know Before You Go (with Photos)" (in en). .
2. ↑  "Nuranang Waterfall Jang, Tawang" (in en-US). .

வெளி இணைப்புகள்
---------------

* 
* 
* 
* நுரானாங் நீர்வீழ்ச்சி மற்றும் சுற்றி பரணிடப்பட்டது 2013-11-02 at the வந்தவழி இயந்திரம்
**ஒரு தலை ராகம்** 1980 ஆம் ஆண்டு வெளிவந்த தமிழ்த் திரைப்படமாகும். ஈ. எம். இப்ராகிமின் தயாரிப்பு மற்றும் இயக்கத்தில் வெளிவந்த இத்திரைப்படத்தில் சங்கர், ரூபா, சந்திரசேகர் மற்றும் பலரும் நடித்துள்ளனர்.

இத்திரைப்படம் 1999 ஆம் ஆண்டில் பஞ்சதாரா சிலக்கா என்ற பெயரில் தெலுங்கில் தயாரிக்கப்பட்டு வெளியிடப்பட்டது.

கதைச் சுருக்கம்
---------------

மாயவரத்தின் புறநகரில் அமைந்துள்ள ஒரு கல்லூரியில் முதுகலை படிப்புபடிக்க மாயவரத்தைச் சேர்ந்த இளைஞன் இராஜா சேர்கிறான். கல்லூரிக்கு தொடருந்தின் வழியாக நன்பர்களுடன் இராஜா சென்றுவருகின்றனர். அதே தொடர்வண்டியில் பயணிக்கும் உடன் கல்லூரியில் படிக்கும் அடக்கம்மிக்க சுபத்திராவைக் கண்டு அவள் மீது காதல்கொள்கிறான். சுபத்திராவும் இராஜாவினால் ஈர்க்கப்படுகிறாள் என்றாலும் அவள் அதை தன் குடும்பச்சூழலால் வெளிகாட்டிக்கொள்ளாமல் இருக்கிறாள். தன் காதலை சுபத்திராவிடம் இராஜா தெரிவித்தும், அனுக்கு பிடிகொடுக்காமல் சுபத்திரா விலகி செல்கிறாள். தன் காதலுக்கு விடை தெரியாத இராஜா அந்த ஏக்கத்தில் சரியாக உண்ணாமலும், உறங்காமலும் உடல் தளர்ச்சி அடைகிறான். கல்லூரியின் கடைசி நாளில் இராஜாவின் நண்பன் மூர்த்தி சுபத்திராவின் மௌனத்தை உடைக்கும்விதமாக பேசுகிறான். இதனால் மனம் தெளிவடையும் சுபத்திரா மறுநாள் தொடர் வண்டியில் இராஜாவிடம் தன் வந்து தன் காதலை தெரிவிக்கிறாள். பதில் சொல்லாமல் இருக்கும் இராஜாவைத் தொடும்போது அவன் இறந்துவிட்டது தெரிந்து கதறுகிறாள்.

பாடல்கள்
--------

இத்திரைப்படத்தின் பாடல்களை டி. ராஜேந்தர் எழுதி, இசையமைத்திருந்தார். ஏ. ஏ. ராஜ் பின்னணி இசையை வழங்கியிருந்தார்.

| பாடல் | பாடியவர்(கள்) | இயற்றியவர் | நீளம் |
| --- | --- | --- | --- |
| *என் கதை* | டி. எம். சௌந்தரராஜன் | டி. ராஜேந்தர் | 3.24 |
| *இது குழந்தை பாடும் தாலாட்டு* | எஸ். பி. பாலசுப்பிரமணியம் | 4.38 |
| *கடவுள் வாழும்* | பி. ஜெயச்சந்திரன் | 5.00 |
| *கூடையிலே கருவாடு* | மலேசியா வாசுதேவன் | 3.25 |
| *மன்மதன்* | ஜாலி ஏபிரகாம் | 4.13 |
| *நான் ஒரு ராசியில்லா ராஜா* | டி. எம். சௌந்தரராஜன் | 4.24 |
| *வாசமில்லா மலர் இது* | எஸ். பி. பாலசுப்பிரமணியம் | 4.48 |
|

வெளியீடு
--------

1980 மே 2 அன்று வெளியான இப்படம் மிகப்பெரிய வெற்றிப்படமாக அமைந்தது. திரையரங்கில் 365 நாட்கள் ஓடியது.

மேற்கோள்கள்
-----------

1. ↑  Baradwaj Rangan (2013). *Conversations with Mani Ratnam*. Penguin UK. பன்னாட்டுத் தரப்புத்தக எண்:9788184756906. .
2. ↑  P. S. Gopalakrishna (23 January 2014). "In reference to film music". *தி இந்து*.. பார்த்த நாள்: 25 சனவரி 2016.

| * பா
* உ
* தொ
டி. ராஜேந்தர்  திரைப்படங்கள் |
| --- |
| 
* *ஒரு தலை ராகம்* (1980)
* *வசந்த அழைப்புகள்* (1980)
* *இரயில் பயணங்களில்* (1981)
* *நெஞ்சில் ஒரு ராகம்* (1982)
* *இராகம் தேடும் பல்லவி* (1982)
* *தங்கைக்கோர் கீதம்* (1983)
* *உயிருள்ளவரை உஷா* (1983)
* *உறவை காத்த கிளி* (1984)
* *மைதிலி என்னை காதலி* (1986)
* *ஒரு தாயின் சபதம்* (1987)
* *என் தங்கை கல்யாணி* (1988)
* *சம்சார சங்கீதம்* (1989)
* *சாந்தி எனது சாந்தி* (1991)
* *எங்க வீட்டு வேலன்* (1992)
* *ஒரு வசந்த கீதம்* (1994)
* *தாய் தங்கை பாசம்* (1995)
* *மோனிசா என் மோனோலிசா* (1999)
* *சொன்னால் தான் காதலா* (2001)
* *காதல் அழிவதில்லை* (2002)
* *வீராசாமி* (2007)

 |
**ரோஜர் கிராண்ட் மெக்முரின்** (*Roger Grant McMurrin*) (ஆகத்து 7, 1939 - திசம்பர் 13, 2023)  ஒரு அமெரிக்க இசைக்குழு நடத்துநர் மற்றும் பிரஸ்பைடிரியன் போதகர் ஆவார். இவர் உக்ரைனுக்குச் சென்று புனித இசையை நிகழ்த்துவதற்காக ஒரு சேர்ந்திசை இசைக்குழுவை நிறுவினார்.

தொடக்க கால வாழ்க்கை
-------------------

மெக்முரின் இந்தியானாவின் பெட்ஃபோர்டில் பிறந்தார். ஒரு இளைஞனாக இவர் ஓஹியோவின் செனியாவுக்கு குடிபெயர்ந்தார். இவர் ஆலிவெட் நசரேன் பல்கலைக்கழகத்தில் இசையில் பட்டம் பெற்றார். இவர் செனியா உயர்நிலைப் பள்ளியில் இசை ஆசிரியரானார். பின்னர் ஓஹியோ மாநில பல்கலைக்கழகத்தில் முதுகலைப் பட்டம் பெற்றார். பின்னர் இவர் ஒரு கல்லூரியில் இசை பயிற்றுவிப்பாளராக ஆனார். அங்கு இவர் இசைக்குழு நடத்தும் நுட்பங்களையும் பயின்றார்.

இசை வாழ்க்கை
------------

### அமெரிக்கா

மெக்முர்ரின் தனது இசை வாழ்க்கையை 1972- ஆம் ஆண்டில் புளோரிடாவில் உள்ள போர்டு லாடெர்டேலில் உள்ள கோரல் ரிட்ஜ் பிரெஸ்பிடெரியன் தேவாலயத்தில் தொடங்கினார். பின்னர் அதன் இசை இயக்குநரானார்.  கோரல் ரிட்ஜில் 16 ஆண்டுகளுக்குப் பிறகு, மெக்முரின் டெக்சாஸின் டல்லாஸில் உள்ள ஹைலேண்ட் பார்க் பிரஸ்பைடிரியன் தேவாலயத்தில் இசை இயக்குநராக ஆனார், பின்னர் புளோரிடாவின் ஆர்லாண்டோவில் உள்ள முதல் பிரஸ்பைடிரியன் தேவாலயத்திற்குச் சென்றார். 

ஜான் வெஸ்லியின் வாழ்க்கையைப் பற்றிய ஒரு அத்தியாயத்தின் போது கோரல் ரிட்ஜ் பாடகர் குழுவின் ஒரு பகுதியாக, டயான் பிஷின் தி ஜாய் ஆஃப் மியூசிக்கில் மெக்முரின் நிகழ்த்தினார். 

### உக்ரைன்

1991 ஆம் ஆண்டில் இவர் உக்ரைனில் உள்ள கீவிற்கு எபிஸ்கோபல் மதகுரு ஜார்ஜ் மெக்காமன் என்பவரால் ஒரு உள்ளூர் இசைக்கலைஞர்களுடன் ஒரு நிகழ்வினை நடத்தும் பொருட்டு அழைக்கப்பட்டார். 

1994 ஆம் ஆண்டில், மெக்முரின் ஹோலி டிரினிட்டி தேவாலயத்தை இசைக்குழு பயிற்சி மேற்கொள்வதற்கான இடமாக நிறுவினார், மேலும் செயல்பாட்டில் ஒரு நியமிக்கப்பட்ட போதகரானார்.  அந்த நேரத்தில், பெரும்பாலான இசைக்குழு உறுப்பினர்கள் நாத்திகர்கள் அல்லது அஞ்ஞானவாதிகள்; இருப்பினும், இவர்களில் ஒரு குழு மெக்முரினுடன் கிறித்தவ இசையை நிகழ்த்திய பிறகு கிறிஸ்தவர்களாக மாறியது.  மக்முரின் தேவாலயத்தின் போதகரானார், இது ஆரஞ்சு புரட்சியின் விளைவாக நிதியைப் பெற்றது. 

அடுத்த ஆண்டு, ரோஜர் மெக்முரின் மற்றும் அவரது மனைவி டியான் ஆகியோர் கியேவ் சிம்பொனி இசைக்குழு மற்றும் கோரஸுடன் தொடர்புடைய ஒரு கிறிஸ்தவ நிவாரண அமைப்பான மியூசிக் மிஷன் கீவ்வை நிறுவினர்.

தனிப்பட்ட வாழ்க்கை
------------------

மெக்முரின் ரெவரெண்ட் ஆல்பர்ட் மெக்முரின் மகன் ஆவார்.  மெக்முரின் ஒரு கிறிஸ்தவர் மற்றும் பிரஸ்பைடிரியன் தேவாலயத்தில் நியமிக்கப்பட்ட அமைச்சரும் ஆவார். இவருக்கு திருமணமாகி இரண்டு மகன்கள் இருந்தனர்.  மெக்முரின் டிசம்பர் 13, 2023 அன்று இறந்தார்.

மேற்கோள்கள்
-----------

1. 1 2 3 4 5  "An ex-pat conductor with a mission". May 26, 2005.. பார்த்த நாள்: February 8, 2014.
2. ↑  "From the U.S. to Ukraine and back again; American-born conductor, now living in Kiev, comes to Lancaster with Kiev Symphony Orchestra".. பார்த்த நாள்: February 8, 2014.
3. 1 2  "A man God has endowed with splendour". Wumag.kiev.ua.. பார்த்த நாள்: February 8, 2014.
4. ↑  "Coral Ridge Concert Series Begins 15th Year". October 3, 1986.. பார்த்த நாள்: February 8, 2014.
5. ↑  "Diane Bish – The Joy of Music playlist".. பார்த்த நாள்: February 8, 2014.
6. ↑  "About". .
7. ↑  "The Rev. Albert R. McMurrin (1903–1991)". Iagenweb.org.. பார்த்த நாள்: February 8, 2014.
8. ↑  "Roger McMurrin obituary". Legacy. December 14, 2023.. பார்த்த நாள்: December 13, 2023.
**அலாபின் திறப்பு** (*Alapin's Opening*) சதுரங்க விளையாட்டில் விளையாடப்படும் ஒரு வழக்கத்திற்கு மாறான திறப்பு முறையாகும். இத்திறப்பு பின்வரும் நகர்வுகளுடன் தொடங்குகிறது.

1.e4 e5
2.Ne2
உருசோ-லித்துவேனிய வீர்ரும் சதுரங்கத் திறப்புகள் பகுப்பாய்வு அறிஞருமான செம்யோன் அலாபின் (1856-1923) இத்திறப்பைக் கண்டறிந்ததால் இவ்வகையானத் திறப்புக்கு இப்பெயரிடப்பட்டது. அலாபின் திறப்பு வீர்ர்களால் அரிதாகவே விளையாடப்படுகிறது. லுச்போயெவிக் (கருப்பு காய்களுடன்) 1970 ஆம் ஆண்டு நெதர்லாந்தில் உள்ள குரோனிங்கனில் இத்திறப்புக்கு எதிராக ஆடினார்.

விளக்கம்
--------

அலாபின் திறப்பு வழக்கத்திற்கு மாறானது, ஆனால் வெள்ளைக் காய்களுடன் விளையாடுபவருக்கு சரியாக விளையாடுவதற்கு உகந்த திறப்பாகும். உருய் லோப்பசு போன்ற ஆழமான கோட்பாட்டு அடிப்படையிலான திறப்பு வரிசைகளை தவிர்க்கவும் அல்லது எதிரியை ஆச்சரியத்துக்கு உள்ளாக்கவும் மட்டுமே பயன்படுத்தப்படுகிறது. வெள்ளை விரைவில் f2–f4 நகர்வை விளையாட திட்டமிட்டுள்ளார். ஒருவேளை வெள்ளை g3, Nbc3, d3, Bg2 நகர்வுகளை விளையாட முயற்சித்தால் ஏற்படும் நிலை சிம்சுலோவ் நிலையை (சிம்சுலோவ்-போட்வினிக்,1958) ஒத்ததாக அமையும். 

இருப்பினும் அலாபின் திறப்பு பல்வேறு சிக்கல்களை வெள்ளைக்காக அழைத்து வருகிறது. வெள்ளையின் வெள்ளை அமைச்சர் மற்றும் ராணியை முன்னேறி வரவிடாமல் தடுக்கிறது என்பது முதலாவது சிக்கலாகும். விளையாட்டுக்குள் குதிரை பங்கேற்க மேலும் ஒரு நகர்வு அல்லது மற்றொரு சிப்பாய் நகர்வு அவசியமாவது சிறிய காய்களை வேகமாக வெளிக்கொணர்ந்து விளையாட்டில் ஈடுபடுத்துவது என்ற திறப்பு கோட்பாட்டுக்கு மாறுபாடாக அமைகிறது. 

e2 சதுரத்தில் இருக்கும் வெள்ளைக் குதிரை கருப்பின் ஆட்டப்பகுதி மையத்தை எந்தவிதமான அச்சுறுத்தல் கட்டுப்பாட்டையும் ஏற்படுத்தாமல் நெகிழ்வுடன் நிற்கிறது. எனவே இந்நோக்கத்திற்காக மேலும் ஒரு நகர்வை செய்ய வேண்டிய கட்டாயத்தில் சிக்கிவிடுகிறார் என்பது வெள்ளை சந்திக்கும் இரண்டாவது சிக்கலாகும்.

வெள்ளையின் வழக்கத்திற்கு மாறான இத்திறப்பை சமாளித்து சமநிலையை அடைவது கருப்புக்கு சற்று எளிமையான முயற்சியிலேயே சாத்தியமாகி விடும். உதாரணாமாக 2...Nf6, 2...Nc6, மற்றும் 2...d5 போன்ற எந்த நகர்வும் இதற்கு உதவும். இருதியாக வெள்ளையின் f2–f4 நகர்வில் சிக்கிக் கொள்வதை தவிர்க்க கருப்பு சற்று எச்சரிக்கையுடன் விளையாட வேண்டியதும் கட்டாயமாகும்.

மேற்கோள்கள்
-----------


The Wikibook *Chess Opening Theory* மேலதிக விவரங்களுள்ளன: ***Alapin's Opening***

* John Nunn; Graham Burgess; John Emms (chess player); Joseph Gallagher (1999). *Nunn's Chess Openings*. Everyman Publishers plc. பன்னாட்டுத் தரப்புத்தக எண்:1-85744-221-0. .
**குழலி அம்மன்** என்பவர் நாட்டார் தெய்வங்களில் ஒருவராவார்.  இவருக்கு கோயில் தூத்துக்குடி மாவட்டம் செய்துங்கநல்லூர் என்று கிராமத்தில் அமைந்துள்ளது. வயலின் அறுவடைக் காலத்தில் இரவுக் காவலுக்கு இருந்து, அங்கு கொள்ளையடித்த இருவரால் படுகொலை செய்யப்பட்ட பெண்ணை குழலி அம்மன் என்று வழிபடுகின்றனர்.

தொன்மம்
-------

வேலங்காடு எனும் ஊரைச் சேர்ந்த பெரியமாடன் - மாடத்தி தம்பதிகள் செய்துங்கநல்லூர் கிராமத்தில் சுந்தரமூர்த்தி அய்யர் எனும் நிலக்கிழாருக்கு வேலை செய்து வந்தனர். அறுவடைக்காலத்தில் வயலுக்கு காவலுக்கு செல்லும் பெரியமாடன் உடல்நலமில்லாமல் இருந்தார், அதனால் அவரை மட்டும் தனியே அனுப்பாது, தானும் வேல்கம்புடன் காவலுக்கு வந்தாள் மாடத்தி. பெரியமாடன் உறங்கிவிட்டான். அவனை தொந்தரவு செய்யாமல் தனியாக காவல்காத்தாள் மாடத்தி. நள்ளிரவில் கதிரருக்கும் சத்தம் கேட்டு, அத்திசைக்கு வந்தாள். அங்கு பலவேதம், செல்லையா என்ற இருவர் கதிரை அறுத்துக் கொண்டிருந்தனர். அதனை கண்டித்தாள். மாடத்தி நாளைக்கு பஞ்சாயத்தில் தங்களை திருடர்கள் என பிடித்துக் கொடுத்துவிடுவாள் என பயந்து மாடத்தியை தள்ளிவிட்டு கழுத்தினை அறுத்தனர். 

மாடத்தி தலையை வயலிலும், முன்டத்தினை வாய்க்காலிலும் போட்டு சென்றனர். காலையில் மேகலிங்க மூப்பனார் மனைவியுடன் அறுவடை செய்யும் போது, குலவை சத்தம் கேட்டது. அவர்கள் மாடத்தியின் தலையைக் கண்டு பயந்தார்கள். சீவலப்பேரி ஊரில் குறி கேட்டபோது நிகழ்ந்தவைகள் அனைத்தும் தெரிந்தன. மேகலிங்க மூப்பனார் தன்னுடைய சொந்தங்களான ஐந்து குடும்பத்தினருடன் இணைந்து மாடத்தி அம்மனுக்கு கோயில் எழுப்பினார்கள். குலவை ஓசை கேட்டமையால் குலவை அம்மன் என்று அழைத்தனர். பின்நாட்களில் அது குழலி அம்மன் என்று மறுவியது.

ஆதாரங்கள்
---------

1. ↑  தினகரன் ஆன்மிக மலர் 05-03-2016 குறைகளை நிவர்த்தி செய்வாள் குழலி அம்மன் பக்கம் 10-11
Waterfall in மேகாலயா, இந்தியாவார்ப்புரு:SHORTDESC:Waterfall in மேகாலயா, இந்தியா
**கைன்ரெம் அருவி** (*Kynrem Falls*) இந்திய மாநிலமான மேகாலயாவில் கிழக்கு காசி மலை மாவட்டத்தில் சிரபுஞ்சியிலிருந்து 12 கிலோமீட்டர் (7.5 மைல்) தொலைவில் அமைந்துள்ளது. சிரபுஞ்சிக்கு அருகிலுள்ள தங்கராங் பூங்காவிற்குள் இந்நீர்வீழ்ச்சி அமைந்துள்ளது. இது இந்தியாவின் 7 ஆவது உயரமான நீர்வீழ்ச்சி என்ற சிறப்புக்கு உரிய அருவியாகும். 305 மீட்டர் (1,001 அடி) உயரத்தில் இருந்து செங்குத்தாக விழும் கைன்ரெம் அருவியில் மூன்று அடுக்குகளாக நீர் கொட்டுகிறது. கொட்டும் நீரானது இரண்டு வெவ்வேறு நீரோடைகள் அல்லது சிற்றோடைகளாகப் பரவுகிறது. ஒவ்வொன்றும் மூன்றாவது அடுக்கின் கடைசிக் கட்டத்தில் பாயும் போது ஒன்றிணைந்து வேகத்தைப் பெறுகின்றன.

மேலும் காண்க
------------

* இந்திய அருவிகளின் பட்டியல்

மேற்கோள்கள்
-----------

1. ↑  "Kynrem Falls". india9.. பார்த்த நாள்: 2010-06-20.
2. ↑  "Showing all Waterfalls in India". World Waterfalls Database இம் மூலத்தில் இருந்து 2012-08-25 அன்று. பரணிடப்பட்டது... பார்த்த நாள்: 2010-06-20.
3. ↑  "Kynrem Falls". .
4. ↑  "Kynrem Falls". World Waterfall Database இம் மூலத்தில் இருந்து 2010-12-01 அன்று. பரணிடப்பட்டது... பார்த்த நாள்: 2010-06-20.
**ஜெயங்கொண்டான் சுப்பிரமணியசுவாமி கோயில்** தமிழ்நாட்டில் சிவகங்கை மாவட்டம், ஜெயங்கொண்டான் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திர திருவிழா முக்கியத் திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**கோகிலம் சுப்பையா** (1925 – 2011) இலங்கையைச் சேர்ந்த தொழிற்சங்கவாதி, மேடைப்பேச்சாளர், எழுத்தாளர், புதின ஆசிரியர், ஓவியர், ஆசிரியர் எனப் பன்முக ஆளுமை கொண்டவர். இலங்கையின் மலையக மக்கள் படும் துன்பங்களை எழுத்தில் வடிக்க முற்பட்ட பல எழுத்தாளர்களில் ஒருவர்.

வாழ்க்கைக் குறிப்பு
-------------------

இவர் இந்தியாவில் திருச்சியில் பிறந்து வளர்ந்து, இலங்கையின் முதலாவது நாடாளுமன்றத்தில் (1947) பதுளை தேர்தல் தொகுதியின் நாடாளுமன்ற பிரதிநிதியாக இருந்த எஸ். எம். சுப்பையாவைத் திருமணம் செய்து இலங்கைக்குக் குடிபெயர்ந்தார். சிகாகோ கலைக் கல்லூரியில் (School of the Art Institute of Chicago) முதுகலைப் பட்டம் பெற்றார். பின்னர் அதன் ஆசியக் கலை வரலாற்றுத் துறையில் ஆசிரியராக 1977 இல் பணிபுரிந்தார். சிகாகோ பல்கலைக்கழகத்திலும் தெற்காசியக் கற்கைநெறித் துறையில் தமிழ், திராவிட மொழியியல் ஆசிரியராகவும் பணியாற்றினார். 70களின் பிற்பகுதியில் தனது ஓவியக் கண்காட்சிகளை சிக்காகோ, மும்பாய், புதுதில்லி ஆகிய நகரங்களில் நடத்தியிருந்தார்.

தொழிற்சங்க ஈடுபாடு
------------------

இலங்கையில் சனநாயகத் தொழிலாளர் காங்கிரசின் மகளிர் அணித் தலைவியாக செயற்பட்டார். "மறுமலர்ச்சிப் பாதையில் மாதர்கள்" என்ற தலைப்பில் 1958 இல் 26 பக்கங்கள் கொண்ட ஒரு பிரசுரத்தை எழுதி வெளியிட்டார். இந்நூலில் மலையகப் பெண்களின் தனித்த முக்கியத்துவத்தைக் கோரினார்.

தூரத்துப் பச்சை புதினம்
-----------------------

1956-இல் செக் நாட்டில் நடைபெற்ற உலகப் பெண் தொழிலாளர்களின் மகாநாட்டில், மலையகப்பெண்களின் பிரதிநிதியாக கலந்து கொண்டார். அங்கே பேராசிரியர் கமில் சுவெலபில்லைச் சந்திக்க நேர்ந்ததினால் அவரின் ஆலோசனைப்படி தனது *தூரத்து பச்சை* நாவலை எழுதத் தொடங்கியதாக கோகிலம் சுப்பையா குறிப்பிடுகிறார்.  மலையகத் தோட்டப் பெண் தொழிலாளர்களுடன் இணைந்து செயற்பட்டதால், அவர்களின் துயரங்களையும் வரலாற்றையும் எழுதத் தொடங்கினார். 1965-இல் இலங்கையிலும், இந்தியாவிலும் வெளியிடப்பட்ட இந்த நாவல், *Mirage* என்ற பெயரில் ஆங்கிலத்தில் இவராலேயே மொழிபெயர்க்கப்பட்டது. வேலன் என்ற கூலித் தொழிலாளி தனது மனைவி, குழந்தைகளுடன் தமிழ்நாட்டில் இருந்து கப்பலேறும் கதையோடு தொடங்கும் *தூரத்துப் பச்சை*, மலையகத்தில் வாழ்ந்து மடிந்த ஐந்து தலைமுறைகளின் கதையைச் சொல்கிறது.

வெளி வந்த நூல்கள்
-----------------

* *தூரத்துப் பச்சை* - புதினம்
	+ முதலாம் பதிப்பு (1964 தமிழ்ப் புத்தகாலயம், சென்னை)
	+ இரண்டாம் பதிப்பு (1973, வீரகேசரி பிரசுரம், கொழும்பு)
	+ மூன்றாம் பதிப்பு (2002, தமிழ்ப் புத்தகாலயம், சென்னை)
* *Mirage* - தூரத்துப்பச்சை நாவலின் ஆங்கில மொழிபெயர்ப்பு (2006, வெளியீடு: Orient Black Swan)

பல கவிதைகளையும் இவர் ஆங்கிலத்தில் மொழிபெயர்த்திருக்கிறார்.

மேற்கோள்கள்
-----------

1. 1 2  இவரைப் பற்றி ஹிந்து பத்திரிகையில் பரணிடப்பட்டது 2005-05-07 at the வந்தவழி இயந்திரம்
2. 1 2 3 4 5  கோகிலம் சுப்பையா பன்முக ஆளுமை, மு. நித்தியானந்தன், தாய்வீடு, மார்ச் 2016, பக். 53

வெளி இணைப்புகள்
---------------

* கோகிலம் சுப்பையாவின் எழுத்தும் வாழ்வும் - மு. நித்தியானந்தன் (இலண்டன்)
**ஜெயங்கொண்டான் சுப்பிரமணிய சுவாமி கோயில்** தமிழ்நாட்டில் சிவகங்கை மாவட்டம், ஜெயங்கொண்டான் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுப்பிரமணியர், வள்ளி, தெய்வானை சன்னதிகளும், கருப்பர், நவகிரஹம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் பங்குனி உத்திரம் முக்கியத் திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**காற்று வெளியிடை** 2017 ஆவது ஆண்டில் மணிரத்னம் எழுத்து மற்றும் இயக்கத்தில் வெளியான ஓர் இந்தியத் தமிழ்த் திரைப்படமாகும். கார்த்திக் சிவகுமார், அதிதி ராவ் ஹைதாரி முக்கிய வேடங்களில் நடித்துள்ள இது ஒரு திகில் கலந்த காதல் திரைப்படமாகும். ரவி வர்மன் ஒளிப்பதிவு செய்துள்ள இத்திரைப்படத்திற்கு ஏ. ஆர். ரகுமான் இசையமைத்துள்ளார். தமிழில் வெளியான அதே நாளில் *செழியா* என்னும் பெயரில் தெலுங்கிலும் வெளியானது.. இத்திரைப்படத்தின் பாடல்கள் 2018 ஆம் ஆண்டிற்கான தேசிய விருதினைப் பெற்றுள்ளது; சிறந்த இசையமைப்பிற்காக (பாடல்கள்) ஏ. ஆர். ரகுமானுக்கும் சிறந்த பின்னணிப் பாடகிக்கான விருது சாஷா திருப்பதிக்கும் கிடைத்துள்ளன.

கதைச்சுருக்கம்
--------------

இந்திய விமானப்படையின் பைலட்டான கார்த்திக்(வருண்) .காஷ்மீரில் வேலை செய்து கொண்டு இருக்கிறார். ஒரு நாள் தோழியுடன் ஜீப்பில் பயணிக்கிறார் அப்போது எதிர்பாராத விதமாக விபத்து ஏற்பட்டு,மருத்துவமனையில் சேர்க்கப்படுகிறார். அவருக்கு அதிதி (லீலா)தான் சிகிச்சை அளிக்கிறார்.நாளடைவில் இருவருக்கும் காதல் ஏற்படுகிறது. ஆனால் இருவருக்கும் இடையே புரிதல் இல்லாமல் மோதல் ஏற்படுகிறது.அதன் பின்னர் கார்த்தி இராணுவத்திற்கே திரும்புகிறார்.பின்னர் பாகிஸ்தான் ராணுவத்திடம் கார்த்தி கைதியாக மாட்டிக் கொள்கிறார்.பின்னர் அங்கிருந்து எப்படி தப்பித்தார். அவர் காதல் என்ன ஆனது என்பதை நோக்கி மீதி கதை நகர்கிறது.

நடிகர்கள்
---------

* கார்த்திக் சிவகுமார் - வருண் சக்கரபாணி (எ) "வி.சி"
* அதிதி ராவ் ஹைதாரி - மருத்துவர் லீலா ஆபிரகாம்
* கே. பி. ஏ. சி. இலலிதா - அச்சம்மா
* சிரத்தா சிறீநாத் - கிரிசா கபூர்
* ருக்மணி விஜயகுமார் - மருத்துவர் நிதி
* டெல்லி கணேஷ் - மித்திரன்
* ஆர். ஜே. பாலாஜி - இலியாஸ் உசைன்
* சிவகுமார் ஆனந்த் - கிரிசா
* விபின் சர்மா
* ஹரிஷ் ராஜ்
* மிர் சர்வார்
* அம்ரிதா சிங்
* தயான மதன்
* எக்னேசு குமார்

மேற்கோள்கள்
-----------

1. ↑
2. ↑  "65-வது தேசிய திரைப்பட விருதுகள்: 'டு லெட்' சிறந்த தமிழ்ப் படம் ; ஏ.ஆர்.ரஹ்மானுக்கு 2 விருதுகள்". *தினமணி*. . , ஏப்ரல் 14, 2018

வெளியிணைப்புகள்
---------------

* இணையதள திரைப்பட தரவுத்தளத்தில் *காற்று வெளியிடை*
**பல் மீளுருவாக்கம்** (*Tooth regeneration*) என்பது இழையப் பொறியியல் மற்றும் குருத்தணு உயிரியல் துறையில் குருத்தணு அடிப்படையிலான மீளுருவாக்க மருத்துவ செயல்முறை ஆகும். இது சேதமடைந்த அல்லது இழந்த பற்களை தன்னொட்டு குருத்தணுவிலிருந்து மீண்டும் வளர்ப்பதன் மூலம் மாற்றுகிறது.

புதிய உயிர் பொறியியல் முறையில் உருவாக்கப்படப் பற்களின் ஆதாரமாக, உடலக குருத்தணு சேகரிக்கப்பட்டு, தூண்டப்பட்ட பலதிற குருத்தணு செல்லாகத் தூண்டப்படுகின்றன. இவை நேரடியாகப் பல் மென் அடுக்கில் வைக்கப்படலாம் அல்லது புதிய பல்லின் வடிவத்தில் மீண்டும் உறிஞ்சக்கூடிய உயிரியப் பல்படிமமாக வைக்கப்படுகின்றன.

வரலாறு
------

யங் மற்றும் பலர் முதன்முதலில் 2002-ல் உயிரணுக்களிலிருந்து பற்களை மீண்டும் உருவாக்க முடியும் என்பதை நிரூபித்தார்.

மேலும் பார்க்கவும்
------------------

* பல் வளர்ச்சி

மேற்கோள்கள்
-----------

1. ↑  Keishi Otsu; Mika Kumakami-Sakano; Naoki Fujiwara; Kazuko Kikuchi; Laetitia Keller; Hervé Lesot; Hidemitsu Harada (February 4, 2014). "Stem cell sources for tooth regeneration: current status and future prospects". *Frontiers in Physiology* **5**: 36. doi:10.3389/fphys.2014.00036. பப்மெட்:24550845.
2. ↑  Biopolymer methods in tissue engineering
3. ↑  Hill, David J. (2012-05-10). "Toothless no more – Researchers using stem cells to grow new teeth". Singularity Hub. .
4. ↑  "Tissue engineering of complex tooth structures on biodegradable polymer scaffolds.". *J Dent Res* **81** (10): 695–700. 2002. doi:10.1177/154405910208101008. பப்மெட்:12351668. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Prodotiscus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பச்சை-முதுகுத் தேன் பறவை** (*Green-backed honeybird*)(*புரோடோடிசுகசு சாம்பெசியே*), கிழக்குப் பச்சை-முதுகுத் தேன் வழிகாட்டி, பச்சை-முதுகுத் தேன் வழிகாட்டி மற்றும் மெலிந்த-அலகு தேன்வழிகாட்டி என்றும் அறியப்படும், இது இண்டிகேடோரிடே குடும்பத்தில் உள்ள ஒரு பறவை சிற்றினமாகும். இது வடக்கு மஞ்சள் வெள்ளைக் கண்ணின் கூட்டினைப் பயன்படுத்தும் ஒட்டுண்ணிப் பறவை.

சரகம்
-----

பச்சை-முதுகுத் தேன் பறவை அங்கோலா, போட்சுவானா, காங்கோ மக்களாட்சிக் குடியரசு, கென்யா, மலாவி, மொசாம்பிக், நமீபியா, தன்சானியா, சாம்பியா மற்றும் சிம்பாப்வே ஆகிய நாடுகளில் காணப்படுகிறது .

மேற்கோள்கள்
-----------

1. ↑  BirdLife International (2016). "*Prodotiscus zambesiae*". *IUCN Red List of Threatened Species* **2016**: e.T22680672A92872156. doi:10.2305/IUCN.UK.2016-3.RLTS.T22680672A92872156.en.. பார்த்த நாள்: 13 November 2021.
2. ↑  Takasu, Fugo (2019-11-28). "Faculty Opinions recommendation of Mimicry cannot explain rejection type in a host–brood parasite system.". .

வெளி இணைப்புகள்
---------------

* (Slender-billed honeyguide = ) பச்சை-பின்னூட்டப்பட்ட தேன் வழிகாட்டி - The Atlas of Southern African Birds இல் உள்ள இனங்கள் உரை .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1271459
* விக்கியினங்கள்: Prodotiscus zambesiae
* ADW: Prodotiscus\_zambesiae
* Avibase: B20CDCE3BF05E6AB
* BirdLife: 22680672
* ஈபேர்டு: grbhon2
* GBIF: 2478616
* iNaturalist: 17588
* IRMNG: 10909624
* ITIS: 553945
* IUCN: 22680672
* என்.சி.பி.ஐ: 1002877
* Xeno-canto: Prodotiscus-zambesiae

 |